作者：张榘
词牌/韵律：飞雪满堆山・飞雪满群山

paragraphs: 爱日烘晴，梅梢春动，晓窗客梦方还。
江天万里，高低烟树，四望犹拥螺鬟。
是谁邀滕六，酿薄暮、同云冱寒。
却元来是，铃阁露熏，俄忽老青山。
都尽道、年来须更好，无缘农事，雨涩风悭。
鹅池夜半，衔枚飞渡，看樽俎折冲间。
尽青油谈笑，琼花露、杯深量宽。
功名做了，云台写作画图看。